0Š «Ivana Brlić-Mažuranić »

Slavonski Brod

**POLAZAK DJETETA U**

**ŠKOLU**

**Kako ga pripremiti i kako mu pomoći**?



**Što za dijete znači polazak u školu?**

* Prekretnicu u životu
* Susret s novom i nepoznatom sredinom
* Izlaganje novim zahtjevima:
	+ Učenje umjesto igre postaje osnovna aktivnost
	+ Doći na vrijeme u školu
	+ Sjediti duže vrijeme, slušati i izvršavati zadatke do kraja
	+ Dijete dolazi u situaciju stalnog procjenjivanja i ocjenjivanja

**A što za obitelj?**

* Polazak djeteta u školu traži novu organizaciju i podjelu odgovornosti unutar obitelj
* Dijete treba razumijevanje, podršku i pomoć

 **Kako pripremiti dijete za školu?**

**Učiti ga čitati i pisati ili …?**

Griješe roditelji koji misle da će olakšati djetetu rad u nastavi ako ga nauče čitati i pisati.

Važnije od poznavanja slova , čitanja i pisanja je razviti kod djeteta:

* Radoznalost
* Upornost
* Optimizam
* Prihvaćanje i poštivanje drugih
* Spremnost na suradnju

**Priprema za školu obuhvaća:**

* Vježbanje pažnje
* Razvijanje sposobnosti opažanja i promatranja
* Vježbanje koncentracije
* Stvaranje radnih navika
* Razvijanje kulturno-higijenskih navika

Od učenja čitanja i pisanja bolja je priprema za školu kroz igru i aktivnosti u kojima dijete upotrebljava svoju ruku i prstiće.

**Kako pomoći djetetu u školi?**

**Raditi sa svojim djetetom ne znači raditi umjesto njega!**

**Dobra ste podrška djetetu ako:**

* Strpljivo slušate i razgovarate o svemu što se u školi događa
* Ne tolerirate agresivnost i nasilno rješavanje sukoba
* Pratite i potičite dijete u radu
* Pratite, provjeravate, ispravljate, ali pustite da dijete odradi svoj dio posla
* Provjeravate kako je nešto napravilo
* Ohrabrite ga kada mu je teško
* Vjerujete u njega i podržavajte ga
* Ne zaboravite ga pohvaliti kad je ispunilo zadatak

**Moguće teškoće u školi:**

* Neka djeca se teže privikavaju na promjene pa im treba više vremena za prilagodbu na školske uvjete – treba biti strpljiv u ohrabrivanju i poticanju.
* Djeca koja imaju problema s pažnjom i koncentracijom najvjerojatnije će imati poteškoća u pažljivom praćenju nastave – potrebno je razgovarati s učiteljicom, tražiti savjet pedagoginje ili drugog stručnjaka izvan škole.
* Mali broj djece može imati znatnih teškoća u svladavanju slova i usvajanju čitanja - potrebno je savjetovati se s logopedom.

**Nekoliko važnih savjeta:**

* Nikada ne iznosite pred djetetom svoj negativan stav prema školi!
* Dijete ne treba plašiti školom niti mu prijetiti školskim obvezama!
* Redovito i kvalitetno surađujte sa školom:
1. upoznajte učitelja sa svim što bi moglo utjecati na školski uspjeh djeteta
2. dolazite na informacije i kvalitetno ih razmjenjujte
3. ukoliko ste zabrinuti ili imate problema posavjetujte se sa školskom pedagoginjom.
* Dajte do znanja djetetu da vaša ljubav prema njemu ne ovisi o školskom uspjehu.
* Imajte povjerenja u dijete i u sebe!

SRETNO!

Pripremila:

Ljubica Bardov, dipl. pedagog – prof.

Prema: J. Oštarčević : Priručnik za upis djece u prvi razred, Agencija za odgoj i obrazovanje, Zagreb, 2008.